197 
grum passim mensem, centies milleni eorum majores fluvios adscenderint 
ac paullopost ovulis depositis in mare redituri sint. 
Talis migratio Acipenseribus praesertim, Salmonibus dein ac Cyprinis 
compluribus familiaris est, ut itaque maximam anni partem vitam agant 
marinam , nec tamen procul a natalibus discedant. Constat enim, eosdem 
semper fluvios, quibus semel adsuefacti sint, ab iisdem Piscium specie- 
bus constanter frequentari, quem ad modum quoque Aves instinctu con- 
ductae ad solitas semper regiones, nidis a se constructis ibidem repertis, 
adire diligunt, pullique hisce in nata«Ubus subsistere aut stirpi propa- 
gandae causa huc remigrare solent. 
Sic quoque pisces eundem sequuntur modum, ac proles, a parentibus 
conductae, natalia repetere posterique consuetudinem continuare per- 
gunt. 
Constat dein et hoc, certam quandam speciem hos illosve fluvios, li- 
cet ostia eorum haud multum distent, fugere, aliosque iis praeferre, quam- 
quam aliae species eos frequentius adscendant. Quod quidem e quanam 
prodeat causa , hucusque non liquet ; num hoc fiat aquarum indole aeris- 
que temperie iis quodammodo infausta, an eo, quod natalia sua in pro- 
pinquo habeant? Sic Cyprinus clupeoides Giildst. Terekium amnem petit, 
Volgam plane fugiens ; hanc Acipenser Schyp utplurimum et Cyprinus 
Cephalus respuunt , at Cyrum amnem gregatim adscendunt. 
In meridionalibus caspii maris plagis Acipenseres Guldenstddtii prae- 
primis et Cyprini cephali, in septentrionalibus potius et occidentalibus 
A. stellati piscantur. 
Vix ac ne vix quidem major minorve salis copia rem explicaverit, 
quum pisces migrantes dulcem utplurimum aquam petant ac marini fa- 
cilius adsuefiant fluviatili, ut Clupeae harengi, in dulces lacus mediter- 
raneos delati, vivere ibi prolemque edere solent. 
